Այս տեսակետն են պաշտպանում 2004 եւ ապա 2013 թթ․ Արեւմտյան Հայաստանի Հանրապետության ձեւավորած պետական կառույցները, այդ թվում` հաշվի առնելով Արեւմտյան Հայաստանի պետական կառույցներում առկա ներուժը (նախագահի ինստիտուտ, կառավարություն, խորհրդարան), ինչպես նաեւ Արեւմտյան Հայաստանի հայերի պաշտպանության ուժերի ձեւավորման գործընթացը: Հիշեցնենք, որ 2013-ին ամբողջ աշխարհում համացանցի միջոցով անցկացված խորհրդարանական ընտրություններին մասնակցեցին շուրջ 18 հազար քաղաքացիներ, աշխարհի 41 երկրներից, որոնք ընտրեցին 64 պատգամավոր: